English: I'm also delighted that we've managed to find the money in terms of the support staff. Some of these people are on extremely low pay, so I think it's really important that we've managed to find that money and to support them. As you say, they are essential staff in terms of making the colleges work, so I'm delighted that that has happened. In terms of upskilling, I think everybody recognises that this is the sector that's taken a huge hit. Nobody wanted that to happen, and, if austerity ever ends, I'm sure that this will be a sector that will be considered in terms of really trying to re-instigate the kind of priorities that we had for the sector. I think, particularly in terms of our commitment to adult education, this is a historic thing that we've really stood by, I think, in particular in our party, and I think what we need to do is to try and re-instigate that situation. But that's very difficult unless austerity is lifted, so - . But, in relation to sparsity and rural, one of the things that we'll be looking at is making sure when we revise this further - is to ensure that people have access to a broad curriculum. So, how far away do you live from a plumbing course? It costs a lot more to put on a plumbing course in a rural area simply because you can't perhaps get the numbers you would get in an urban area. And yet people in rural areas need plumbers. So, we are looking at ensuring that there's a kind of baseline of courses that are necessary, and it may be that we'll be saying, 'Well, we will subsidise those so that there is a broad curriculum', and that's one of the things we want to examine further. On the planning functions, there's the funding formula, but that goes hand in hand with the planning formula for these colleges, which now have to interlink with the regional skills partnerships. And what we're saying is, 'You have made an agreement. These are the things that you agreed in your plan that would be delivered. If you then don't deliver, then there will be clawback.' That will be done on an annual basis. And I think you're absolutely right: FE has had a hit in the past and, when possible, I'm sure that we will find the money to be able to reinstate the money that, sadly, has had to be cut.
Welsh: Rwy'n falch hefyd ein bod wedi llwyddo i ddod o hyd i arian ar gyfer y staff cymorth. Mae rhai o'r bobl hyn ar gyflog isel iawn, felly rwy'n credu ei bod yn bwysig iawn ein bod ni wedi llwyddo i ddod o hyd i'r arian hwnnw ac yn eu cefnogi nhw. Fel yr ydych chi'n dweud, maen nhw'n staff hanfodol o ran gweithrediad y colegau, felly rwy'n falch bod hynny wedi digwydd. O ran uwchsgilio, rwy'n credu bod pawb yn cydnabod mai hwn yw'r sector sydd wedi cael ergyd enfawr. Nid oedd neb yn dymuno i hynny ddigwydd, ac, os daw cyni byth i ben, rwy'n siŵr y bydd y sector hwn yn cael ei ystyried o ran ceisio'n galed i ailgychwyn y math o flaenoriaethau a oedd gennym ni ar gyfer y sector. Rwy'n credu, yn arbennig o ran ein hymrwymiad i addysg oedolion, fod hwn yn rhywbeth hanesyddol yr ydym ni wedi sefyll yn gadarn o'i blaid, rwy'n credu, yn enwedig yn ein plaid ni, ac rwyf i o'r farn mai'r hyn sydd angen ei wneud yw ceisio ailgychwyn y sefyllfa honno. Ond mae hynny'n anodd iawn oni bai fod y cyni ddod i ben, felly - . Ond, o ran teneurwydd poblogaeth a'r sefyllfa mewn ardaloedd gwledig, un o'r pethau y byddwn yn rhoi ystyriaeth iddyn nhw yw gwneud yn siŵr pan fyddwn ni'n adolygu hyn eto - yw sicrhau bod pobl yn gallu cael eu haddysg ar sail cwricwlwm eang. Felly, pa mor bell ydych chi'n byw oddi wrth leoliad cwrs plymio? Mae'n costio llawer mwy i gynnal cwrs plymio mewn ardal wledig gan na fyddech o bosib yn cael y niferoedd a gewch chi mewn ardal drefol. Ac eto mae angen plymwyr ar bobl mewn ardaloedd gwledig. Felly, rydym yn ystyried sicrhau bod rhyw fath o linell sylfaen o gyrsiau sy'n angenrheidiol, ac mae'n bosib y byddwn ni'n dweud, 'Wel, byddwn yn rhoi cymhorthdal i'r rheini fel bod gennym gwricwlwm eang', a dyna un o'r pethau yr ydym yn awyddus i'w harchwilio ymhellach. Ar y swyddogaethau cynllunio, ceir y fformiwla ariannu. Ond mae hynny'n mynd law yn llaw â'r fformiwla gynllunio ar gyfer y colegau hyn, y mae'n rhaid iddyn nhw gydgysylltu nawr â'r partneriaethau sgiliau rhanbarthol. A'r hyn yr ydym ni'n ei ddweud yw, 'Rydych chi wedi gwneud cytundeb. Dyma'r pethau y cytunwyd yn eich cynllun y byddech chi'n eu darparu. Ac os nad ydych chi'n darparu, yna bydd adfachu'n digwydd.' Caiff hynny ei wneud yn flynyddol. Ac rydych chi'n hollol gywir: mae addysg bellach wedi cael ergyd yn y gorffennol a, phan fydd modd, rwy'n siŵr y byddwn yn dod o hyd i'r arian i'n galluogi ni i adfer yr arian yr oedd yn rhaid, yn anffodus, ei dorri.